Foto: Olympic.uz Sport gimnastikasi bo‘yicha O‘zbekiston terma jamoasi a’zosi Oksana Chusovitina Bokuda o‘tayotgan jahon kubogining uchinchi bosqichini medal bilan yakunladi. U tayanib sakrash dasturida kumush medalni qo‘lga kiritdi. Ikki urinish natijasiga ko‘ra, Oksana Chusovitinaning chiqishi hakamlar tomonidan 13.433 ball bilan baholandi. U faqatgina fransiyalik Kolin Devallardan kamroq ball to‘pladi. Shu tariqa, sportchi qatorasiga uchinchi bor jahon kubogida shohsupaga ko‘tarilmoqda. Bundan avvalgi bosqichlarda u bronza medaliga sazovor bo‘lgan edi. Tayanib sakrash, ayollar: Kolin Devallar (Fransiya) – 13.683;   Oksana Chusovitina (O‘zbekiston) – 13.433;   Linmin Yu (Xitoy) – 13.383.